Účasť v semifinále šou Česko Slovensko má talent, natáčanie videoklipov so známymi hudobníkmi, tisíce fanúšikov a teraz aj semifinále talentu v Poľsku. Určite ste už o nich počuli a taktiež aj videli tancovať. Chalani z Phantoms Crew zbierajú úspech za úspechom.
"Nikto nečakal takú šou!", titulok, ktorý žiari nad videom z vystúpenia Phantoms Crew na webe Mam Talent TVN. Keby ale poľskí susedia vedeli, aký kus práce majú páni za sebou, takú šou by určite čakali. Choreografie fantómov ste mohli vidieť v klipoch Dominiky Mirgovej, Suverena či Rakbyho. Aby sme však nezabudli, členom tanečnej skupiny Phantoms Crew je aj náš Rado!
Semifinále poľskej šou, ktorého sa Phantoms Crew zúčastnia, sa uskutoční už 14.11.2015, vysielať ho bude poľská televízia TVN. Držíme palce!
Zdroj: Phantoms Crew